
เมื่อสมาชิกสภาองค์การบริหารส่วนตำบลเทพราชครบองค์ประชุมประธานสภาองค์การบริหารส่วนตำบลเทพราช ได้เชิญนายกองค์การบริหารส่วนตำบลเทพราช ได้ทำพิธีทางศาสนาพุทธจุดธูปเทียนบูชาพระรัตนตรัย และต่อจากนั้นประธานสภาฯ ได้ดำเนินการประชุมไปตามระเบียบวาระการประชุม

ได้นำเสนอที่ประชุมสภาองค์การบริหารส่วนตำบลเทพราช              ว่าการประชุมสมัยสามัญ สมัยที่ ๓ ครั้งที่ ๒ ประจำปี ๒๕๕๖ ได้กำหนดระเบียบวาระการประชุมไว้ ๕ ระเบียบวาระได้แก่


ระเบียบวาระที่ ๑ เรื่องที่ประธานแจ้งให้ที่ประชุมทราบ


ระเบียบวาระที่ ๒ เรื่องรับรองรายงานการประชุมครั้งที่ผ่านมา


ระเบียบวาระที่ ๓ เรื่องด่วน (ถ้ามี)


ระเบียบวาระที่ ๔ ญัตติเสนอเพื่อพิจารณา


ระเบียบวาระที่ ๕ เรื่องอื่นๆ


และได้ถามที่ประชุมว่าเห็นชอบกับการนำเสนอระเบียบวาระดังกล่าวหรือไม่ และขอดำเนินการประชุมสภาองค์การบริหารส่วนตำบลเทพราช สมัยประชุมสมัยสามัญ สมัยที่ ๓ ครั้งที่ ๒ ประจำปี ๒๕๕๖ ต่อไป
/ที่ประชุม...
-๓-
ที่ประชุม


เห็นชอบในการนำเสนอระเบียบวาระการประชุมที่นำเสนอและประธานสภาองค์การบริหารส่วนตำบลเทพราช ได้ดำเนินการประชุมสภาองค์การบริหารส่วนตำบลเทพราช ไปตามระเบียบวาระที่ได้รับความเห็นชอบจากที่ประชุมสภาฯ ต่อไป 
ระเบียบวาระที่ ๑

 
เรื่อง ที่ประธานแจ้งให้ที่ประชุมทราบ 

 
- ไม่มี-
ระเบียบวาระที่ ๒
  

เรื่อง รับรองรายงานการประชุม สมัยประชุมสมัยสามัญ     สมัยที่ ๓ ครั้งที่ ๑ ประจำปี พ.ศ.๒๕๕๖ เมื่อวันที่ ๙ สิงหาคม ๒๕๕๖  
นายศิริพงศ์  พรหมแก้ว(ประธานสภาฯ)

รายงานการประชุมสภาฯ สมัยประชุมสามัญ สมัยที่ ๓ ครั้งที่ ๑ ประจำปี พ.ศ.๒๕๕๖ เมื่อวันที่ ๙  สิงหาคม ๒๕๕๖ ได้ผ่านการตรวจสอบของคณะกรรมการตรวจสอบรายงานการประชุมแล้ว               และถามที่ประชุมว่ามีสมาชิกท่านใดจะแก้ไขเพิ่มเติม หรือไม่
ที่ประชุม

ไม่มี
นายศิริพงศ์  พรหมแก้ว(ประธานสภาฯ)
 
ถ้าไม่มีสมาชิกท่านใดเพิ่มเติมหรือแก้ไข จะขอมติจากที่ประชุมในการรับรองรายงานการประชุมสภาฯ สมัยสามัญ สมัยที่ ๓ ครั้งที่ ๑ ประจำปี พ.ศ.๒๕๕๖ เมื่อวันที่ ๙  สิงหาคม ๒๕๕๖
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม ๒๔ ท่าน 
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดเห็นชอบรับรองรายงานการประชุมสมัยสามัญ สมัยที่ ๓ ครั้งที่ ๑ ประจำปี พ.ศ.๒๕๕๖ เมื่อวันที่ ๙  สิงหาคม ๒๕๕๖ 
มติที่ประชุม

มีมติเห็นชอบ  ๒๒  เสียง



ไม่เห็นชอบ   -    เสียง


งดออกเสียง  ๒   เสียง 

/ที่ประชุม...
-๔-
ที่ประชุม

ที่ประชุมได้มีมติด้วยเสียงข้างมากรับรองรายงานการประชุมสมัยสามัญ สมัยที่ ๓ ครั้งที่ ๑ ประจำปี พ.ศ.๒๕๕๖ เมื่อวันที่ ๙ สิงหาคม ๒๕๕๖
ระเบียบวาระที่  ๓

เรื่อง  ด่วน


ไม่มี 

ระเบียบวาระที่ ๔           

ญัตติเสนอเพื่อพิจารณา


๔.๑ เรื่อง การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๗ (วาระที่ ๒ ขั้นแปรญัตติ)
นายศิริพงศ์  พรหมแก้ว(ประธานสภาฯ)

ตามที่สภาองค์การบริหารส่วนตำบลเทพราช ได้พิจารณา





รับหลักการร่างข้อบัญญัติงบประมาณรายจ่ายประจำปีงบประมาณ 
พ.ศ.๒๕๕๗ เมื่อวันที่ ๙ สิงหาคม ๒๕๕๖ และกำหนดระยะเวลาในการเสนอคำแปรญัตติตั้งแต่วันที่ ๙ สิงหาคม ๒๕๕๖ เวลา ๑๖.๑๐ น.               ถึงวันที่ ๑๐ สิงหาคม ๒๕๕๖ เวลา ๑๗.๐๐ น.

และอาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๕๐ บัญญัติว่า “เมื่อคณะกรรมการแปรญัตติได้พิจารณาแล้วจะต้องเสนอร่างข้อบัญญัตินั้น ตามร่างเดิมและตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยต้องระบุว่า ได้มีหรือไม่มีการแก้ไขเพิ่มเติม ในตอนใดหรือข้อความใดบ้าง การแปรญัตติและมติของคณะกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมง       เว้นแต่กรณีต้องพิจารณาเป็นการด่วน ให้คณะกรรมการแปรญัตติไปร่วมประชุมสภาท้องถิ่นด้วยเพื่อแถลงประกอบรายงาน หรือชี้แจงข้อสงสัยต่างๆ เกี่ยวกับรายงาน นั้น

ขอเชิญประธานคณะกรรมการแปรญัตติแถลงรายละเอียดให้ที่ประชุมทราบ
นายอรุณ  เนาวโคอักษร(ส.อบต.หมู่ที่ ๑๓)

ตามที่ สภาองค์การบริหารส่วนตำบลเทพราช ในคราวประชุม
สมัยสามัญ สมัยที่ ๓ ครั้งที่ ๑ ประจำปี พ.ศ.๒๕๕๖ เมื่อวันที่ ๙ สิงหาคม ๒๕๕๖ และได้กำหนดระยะเวลาในการเสนอคำแปรญัตติตั้งแต่วันที่ ๙ สิงหาคม ๒๕๕๖ เวลา ๑๖.๑๐ น. ถึงวันที่ ๑๐ สิงหาคม ๒๕๕๖ เวลา ๑๗.๐๐ น. ณ ห้องประชุมสภาองค์การบริหารส่วนตำบลเทพราช และกำหนดระยะเวลาพิจารณาคำแปรญัตติ ในวันที่ ๑๑ สิงหาคม ๒๕๕๖ เวลา ๐๙.๐๐ น. เป็นต้นไป ณ ห้องประชุมสภา
/องค์การบริหาร...
-๕-
องค์การบริหารส่วนตำบลเทพราช ปรากฏว่า ไม่มีสมาชิกสภาฯ ท่านใดเสนอคำแปรญัตติ และคณะกรรมการแปรญัตติ สรุปรายงานผลการพิจารณาคำแปรญัตติ ดังต่อไปนี้

คณะกรรมการแปรญัตติ ได้นำรายละเอียดงบประมาณรายจ่ายในร่างข้อบัญญัติงบประมาณรายจ่ายประจำปีงบประมาณ ๒๕๕๗             มาประกอบการพิจารณาอย่างรอบคอบแล้ว ปรากฏว่า ไม่มีการขอแปรญัตติและไม่มีการแก้ไขเพิ่มเติมแต่อย่างใด และให้คงร่างเดิมทุกประการ
นายศิริพงศ์  พรหมแก้ว(ประธานสภาฯ)

 ตามที่ ประธานคณะกรรมการแปรญัตติแจ้งให้ที่ประชุมทราบแล้วว่า ไม่มีสมาชิสภาฯ ท่านใด ยื่นคำขอแปรญัตติต่อคณะกรรมการแปรญัตติ และได้ส่งร่างเดิมของร่างข้อบัญญัติงบประมาณรายจ่ายประจำปี พ.ศ.๒๕๕๗ คืนให้สภาองค์การบริหารส่วนตำบลเทพราช 


ต่อจากนี้จะขอมติในที่ประชุมว่า เห็นชอบให้ใช้ร่างเดิมของข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๕๗ ในการพิจารณาต่อไป หรือไม่ ขอให้เลขานุการสภาฯ นับองค์ประชุม
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม ๒๔ ท่าน 
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดเห็นชอบให้ใช้ร่างเดิมของข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๕๗ ในการพิจารณาต่อไป ขอมติที่ประชุม  
มติที่ประชุม

มีมติเห็นชอบ  ๒๒  เสียง



ไม่เห็นชอบ   -    เสียง


งดออกเสียง  ๒   เสียง 

นายศิริพงศ์  พรหมแก้ว(ประธานสภาฯ)
 
๔.๒ เรื่อง พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๗ (วาระที่ ๓ ขั้นเห็นชอบให้ตราเป็นข้อบัญญัติ)
นายศิริพงศ์  พรหมแก้ว(ประธานสภาฯ) 

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๕๒บัญญัติว่า การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอัน
/สมควรใน...
-๖-
 
สมควรการพิจารณาวาระนี้ ให้ที่ประชุมสภาองค์การบริหารส่วนตำบลเทพราช ลงมติว่าจะให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.๒๕๕๗ หรือไม่ ขอให้เลขานุการสภาฯ นับองค์ประชุม  
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม ๒๔ ท่าน 
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.๒๕๕๗ หรือไม่ 
มติที่ประชุม

มีมติเห็นชอบ  ๒๒  เสียง



ไม่เห็นชอบ   -    เสียง


งดออกเสียง  ๒   เสียง
นายศิริพงศ์  พรหมแก้ว(ประธานสภาฯ)

เมื่อสภาอบต.เทพราช ได้ให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๗ แล้ว ต่อไปก็จะได้นำเสนอนายอำเภอเพื่อพิจารณาอนุมัติ และนายกองค์การบริหารส่วนตำบลเทพราชได้ลงนามประกาศใช้ต่อไป 
ระเบียบวาระที่ ๕

 

เรื่องอื่นๆ
นายศิริพงศ์  พรหมแก้ว(ประธานสภาฯ)

สมาชิกสภาอบต.เทพราช ท่านใด มีเรื่องอะไรเสนออีกหรือไม่
นายไชยา  ขนอม(นายกอบต.เทพราช)

เรียนท่านประธานที่เคารพและสมาชิกสภาฯ ทุกท่าน กระผมในฐานะฝ่ายบริหาร ขอขอบคุณประธานสภาฯ และสมาชิกสภาฯ                  ทุกท่าน เพราะสภาฯ ซึ่งเป็นฝ่ายนิติบัญญัติ ได้ผ่านความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๗             หากฝ่ายสภาฯ ไม่ให้ความเห็นชอบ นายอำเภอผู้กำกับดูแลไม่สามารถลงนามอนุมัติได้ ฝ่ายบริหารก็ไม่สามารถที่จะใช้จ่ายงบประมาณได้ โดยปกติสมัยประชุมสภาฯ จะมี ๔ สมัย ถ้ากรณีจำเป็นเร่งด่วน ก็ขออนุมัตินายอำเภอเพื่อเปิดประชุมวิสามัญได้ บัดนี้ ก็ขอโอกาสขอบคุณสมาชิกอีกครั้ง ครับ 
/นายศิริพงศ์...
-๗-
นายศิริพงศ์  พรหมแก้ว(ประธานสภาฯ)

สมาชิกสภาอบต.เทพราช ท่านใด มีเรื่องอะไรเสนออีกหรือไม่
นายเรวัตน์  ไชยพงศ์

ตอนนี้ทางฝ่ายสภาฯ ได้มติเห็นชอบข้อบัญญัติงบประมาณรายจ่ายประจำปี พ.ศ.๒๕๕๗ ในขั้นแปรญัตติและขั้นลงมติเรียบร้อยแล้ว ตรงนี้ในวาระอื่นๆ กระผมมีเรื่องที่จะนำเรียนที่ประชุมตรงนี้             ฝากไปยังฝ่ายบริหาร สืบเนื่องมาจากสมัยท่านนายกอบต.เทพราช               ที่ผ่านมา เราเคยตราข้อบัญญัติเกี่ยวกับการเลี้ยงสัตว์ อยากให้ฝ่ายบริหารได้มีการดำเนินการในส่วนตรงนี้ ในเมื่อเรามีข้อบัญญัติของตำบลแล้ว ในการนำเสนอที่ประชุมในวาระแรก กระผมอภิปรายไปแล้วเกี่ยวกับประสิทธิภาพในตำบลเทพราช อย่างน้อยการดำเนินงานการบริหารตรงนี้เกี่ยวกับการจัดเก็บภาษี การเลี้ยงสัตว์ในข้อบัญญัติตรงนี้ ขอฝากตรงนี้น่าจะดำเนินการอย่างน้อยๆ ก็ให้มีการสำรวจข้อมูลเบื้องต้นในตำบลเทพราช มีการเลี้ยงสัตว์ เลี้ยงสุกร เลี้ยงโค และเลี้ยงสัตว์อะไรบ้าง ที่มีผลกระทบต่อชุมชน ตรงนี้ข้อบัญญัติก็ใช้บังคับอยู่แล้ว เกี่ยวกับการจัดเก็บภาษีอาจมีรายได้เข้าอบต.เทพราช ถึงแม้ไม่ได้ดำเนินการตรงนี้เราก็มีข้อมูลว่าตำบลเทพราช มีการเลี้ยงสัตว์ กี่ราย


อีกเรื่องหนึ่งในเรื่องของการท่องเที่ยว กระผมมีการอภิปราย          ทุกครั้งในการประชุมสภาฯ และต่อสู้เรื่องแหล่งท่องเที่ยวของอบต.              เทพราช ซึ่งมีศักยภาพสูง เป็นที่เชิดหน้าชูตาของตำบลเทพราช ต่อสู้มาตั้งแต่ดำรงตำแหน่งผู้ใหญ่บ้าน ณ ตอนนี้รู้สึกว่ายังไม่มีผลเท่าที่ควร     ใคร่ขอฝากว่าในระยะ ๔ ปีนี้ น่าจะมีการตั้งงบประมาณในการอุดหนุนการท่องเที่ยว กระผมคิดว่าสมาชิกสภาฯ ส่วนใหญ่ควรให้การสนับสนุน อย่างน้อยเครื่องจักร ผู้บริหารสมัยที่แล้วได้ให้ความร่วมมือในเรื่องนี้ ด้านนายกไชยา  ขนอม ก็ได้รับการส่งเสริมมาแล้ว และหลังจากเกิดอุทกภัย ปี ๒๕๕๔ ถนนบางจุดได้ขาดสูญหาย และยังไม่ได้รับการส่งเสริมเท่าที่ควร ก็อยากเห็นว่า ๔ ปี นี้ ทางฝ่ายบริหารได้ส่งเสริมการท่องเที่ยวเท่าที่ควร 






อีกเรื่องหนึ่ง สำหรับงบประมาณรายจ่ายเกี่ยวกับการจ้าง





ถางหญ้าสองข้างถนน ฝากถามฝ่ายบริหารว่าอย่างเช่น ช่วงก่อนวันแม่ 
๑๒ สิงหาคม วันพ่อ ๕ ธันวาคม เป็นประเพณีที่หมู่บ้านได้ร่วมกันถางหญ้ามาตลอด อยากนำเรียนฝ่ายบริหารตรงนี้เราไม่ต้องจ้างก็ได้ แต่ให้สนับสนุนงบประมาณในเรื่องค่าน้ำมัน โดยให้กำหนด เช่น ปีนี้ในวันแม่ และวันพ่อ เราจะทำปฏิทินว่าจะดำเนินการในส่วนนี้กันวันไหน ครบทั้งตำบล กระผมว่าน่าจะเป็นการดีกว่าเราไปจ้าง และงบประมาณเรื่อง              ค่าน้ำมันก็ได้ตั้งไว้แล้ว

ในเรื่องป้ายประชาสัมพันธ์แหล่งน้ำตก ฝั่งขาเข้า ถนนหัวแรต กระผมดูแล้วจืดจางไปพอสมควร งบประมาณตั้งไว้แล้วในเรื่องป้ายประชาสัมพันธ์ ถ้ามีโอกาสขอฝากในส่วนนี้
/อีกเรื่องหนึ่ง...
                -๘-

อีกเรื่องหนึ่ง เรื่องไฟฟ้า งบประมาณตั้งไว้ในหมู่ที่ ๑๔ มีอยู่         ๓ ดวง ใช้ได้ ๑ ดวง ตั้งแต่สมัยก่อนทางการสภาฯ ได้ทำการสำรวจ              แต่ไม่ได้ซ่อม ขอฝากตรงนี้ด้วย ขอบคุณครับ
นายศิริพงศ์  พรหมแก้ว(ประธานสภาฯ)

ขอเชิญทางฝ่ายบริหาร
นายไชยา  ขนอม(นายกอบต.เทพราช) 

ขอแสดงความยินดีที่สมาชิกสภาฯ แนะนำโครงการแหล่งท่องเที่ยว หรือว่าในเรื่องสาธารณประโยชน์ กระผมเองก็ได้ทำควบคู่กันไปหลายๆ ด้าน ตอนนี้ได้เตรียมการเสนอโครงการแหล่งท่องเที่ยว           ได้มีหนังสือหนังสือสั่งการให้ไปสำรวจเพื่อของบประมาณมีน้ำตกหนานช่องฟ้า น้ำตกอ่าวยางแดง น่าจะแล้วเสร็จในเร็วๆ นี้ และมีระบบลอกคูคลอง และสะพานเก่า สะพานไม้ จะทำให้เป็นสะพานคอนกรีต และแอลฟัสติกทุกโครงการ และกำลังประสานหน่วยงานของบประมาณ และโครงการสะพานหมู่ที่ ๑๐ ตำบลเทพราชติดต่อตำบลฉลอง ทางฝ่ายบริหารให้ส่วนโยธาสำรวจแล้ว ได้ระยะทาง ๑๐๐ กว่าเมตร 


ความต้องการและความเรียกร้องของสมาชิกสภาฯ มีมาก            แต่อบต.เทพราช มีงบประมาณจำกัด ต่อไปขอเชิญหัวหน้าส่วนการคลัง รายงานสถานะทางการคลัง ให้กับสมาชิกสภาฯ ทราบด้วย

นางสาวโสภิต  จิตเขม้น(หัวหน้าส่วนการคลัง) 
ตอนนี้ประมาณการของอบต.เทพราช งบประมาณที่ยังเหลืออยู่ ณ วันที่ ๓๑ กรกฎาคม ๒๕๕๖ ประมาณยี่สิบห้าล้านเจ็ดแสนกว่าบาท จ่ายไปแล้วสิบห้าล้านเศษ และคงเหลือ เจ็ดล้านเศษ ยอดรายจ่ายที่กันไว้ตอนนี้สองเดือน จะสิ้นปีงบประมาณแล้ว คิดรวมๆ แล้ว ๕.๕ ล้าน แล้วก็ยอดที่จะมาใช้ทำโครงการ ค่าที่ดินและสิ่งก่อสร้าง สองล้านสี่แสนบาท แต่ว่าอีกสองเดือนงบประมาณจะโอนเข้ามาอีกประมาณคร่าวๆ อีกประมาณสองล้านบาท รวมกันก็ประมาณสี่ล้านกว่าบาท ตอนนี้เรามีงบประมาณในส่วนที่เหลืออยู่แล้ว ถ้างบประมาณเข้ามาอีกเราก็สามารถหยิบยกตรงนี้มาทำโครงการซื้อที่ดินและสิ่งก่อสร้างในข้อบัญญัติงบประมาณปี พ.ศ.๒๕๕๖ คือ สามารถที่จะทำได้ แต่ทั้งนี้ต้องดูงบประมาณ ณ  ๓๐ กันยายน ๒๕๕๖ จะได้รู้ยอดแน่นอนว่ามีงบประมาณ เท่าไหร่คร่าวๆ ตอนนี้มีจ่ายขาดเงินสะสม ๒ โครงการที่ทางสภาฯ อนุมัติไปแล้ว แต่ประกาศไปหนึ่งโครงการ คือ โครงการกระจายเสียงไร้สาย ยังไม่ได้ก่อหนี้ผูกพัน แต่ว่าเรียกทำสัญญาแล้ว ยอดเงินสะสม ณ วันนี้มีอยู่สองล้านเจ็ดแสนบาทเท่านั้น แต่ว่าพอสิ้นปีงบประมาณ ๓๐ กันยายน ๒๕๕๖ จะมียอดเงินเหลือจ่ายกระทบยอดมาอีก แล้วก็ยอดที่จ่ายขาดเงินสะสมที่สภาฯ อนุมัติ ถ้าเกิดทำสัญญาและเบิกจ่ายยอดตรงนี้จะลดลงไปอีกส่วนหนึ่งทุนสำรองของเงินสะสมมีอยู่ตอนนี้ห้าล้านบาท แต่เงินทุนสำรองสะสมนี้ ต้องเกิดภัยพิบัติ
/จึงสามารถ...
-๙-

จึงสามารถจะจ่ายได้ 
นายศิริพงศ์  พรหมแก้ว(ประธานสภาฯ)

ขอเชิญทางฝ่ายบริหาร
นายไชยา  ขนอม(นายกอบต.เทพราช)
 
         ในเรื่องวันที่ ๑๔ กันยายน ๒๕๕๖ งานแข่งขันนกกรงหัวจุก            ก็จะให้อปพร.เปิดบัญชีเมื่อได้เงินทั้งหมดจากการจัดงาน เพื่อจัดซื้อวิทยุ เลื่อยแสตนเลส ไม้ตะบองสะท้อนแสง เครื่องช่วยหายใจ ปลอกมือ ปลอกแขน พร้า จอบ ขอความร่วมมือจากสมาชิกสภาฯ ท่านละ ๑ รางวัล เพื่อมีส่วนร่วมในการพัฒนาบูรณาการอปพร.อบต.เทพราช ได้มีส่วนในการช่วยเหลือผู้ประสบภัย หรือว่าอุบัติเหตุ ในส่วนพนักงานส่วนตำบลก็มอบปลัดอบต.ดำเนินการ


          อีกเรื่องหนึ่ง คือ สวัสดิการชุมชนตำบลเทพราช กระผมก็ได้เข้าร่วมกิจกรรม เพื่อช่วยเหลือพี่น้องตำบลเทพราช โดยให้ส่วนการคลังเป็นเหรัญญิก ให้นายอำพล  ศรีสว่าง นักพัฒนาชุมชน เป็นผู้ช่วยเลขานุการ โดยให้สมทบกองทุนวันละบาท ปีละ ๓๖๕ บาท 
อีกเรื่องหนึ่งของการเลี้ยงสัตว์จะกลับไปดูอีกครั้ง เพื่อจะได้มีข้อมูลระดับตำบล ถ้ามีโรคเกี่ยวกับสัตว์ก็จะได้เข้าไปดูแลให้ทั่วถึง สำหรับกระผมคิดว่าอะไรที่เป็นส่วนดีที่จะกระทำในตำบลเทพราช กระผมยินดีทุกกรณี ทุกโครงการ สำหรับวันนี้แค่นี้ก่อนครับ
นายศิริพงศ์  พรหมแก้ว(ประธานสภาฯ)

สมาชิกสภาอบต.เทพราช ท่านใด มีเรื่องอะไรเสนออีกหรือไม่
ที่ประชุม 

ไม่มี
นายศิริพงศ์  พรหมแก้ว(ประธานสภาฯ)

ถ้าไม่มีขอปิดการประชุม และประธานได้กล่าวปิดประชุม
ปิดประชุมเวลา  ๑๖.๐๐  น.




ลงชื่อ      อวยพร  ราชฤทธิ์    ผู้บันทึกรายงานการประชุม


          (นายอวยพร  ราชฤทธิ์)

                                                              เลขานุการสภาองค์การบริหารส่วนตำบลเทพราช
                                                         
ลงชื่อ      ศิริพงศ์  พรหมแก้ว ผู้ตรวจสอบรายงานการประชุม


          (นายศิริพงศ์  พรหมแก้ว)

                                                              ประธานสภาองค์การบริหารส่วนตำบลเทพราช
 

/ลงชื่อ...

-๑๐-
ลงชื่อ     สถิต  จิตเขม้น    ผู้ตรวจสอบรายงานการประชุม


          (นายสถิต  จิตเขม้น)

                                                              คณะกรรมการตรวจรายงานการประชุม


ลงชื่อ     อรุณ  เนาวโคอักษร  ผู้ตรวจสอบรายงานการประชุม


          (นายอรุณ  เนาวโคอักษร)

                                                              คณะกรรมการตรวจรายงานการประชุม
 

ลงชื่อ      สำเนา  แกล้วกล้า   ผู้ตรวจสอบรายงานการประชุม


          (นายสำเนา  แกล้วกล้า)

                                                              คณะกรรมการตรวจรายงานการประชุม















